L 200/206
LV
Eiropas Savienības Oficiālais Vēstnesis
29.7.2022.
(326) Ņemot vērā iepriekš izklāstīto, Komisija secina, ka kompensācijas summa, kas piešķirta Laziomar sākotnējā līguma pagarinājuma periodā, nav izraisījusi pārmērīgu kompensāciju un ir ievērotas piemērojamās VTNP nostādņu 2.8. iedaļas prasības.
5.3.7.
Pietauvošanās prioritāte (327) 2009. gada likuma 19.ter panta 21. punktā ir skaidri noteikts, ka pietauvošanās prioritāte bija nepieciešama, lai garantētu teritoriālo nepārtrauktību ar salām, arī ņemot vērā bijušās Tirrenia grupas, tostarp Laziomar, uzņēmumu sabiedrisko pakalpojumu sniegšanas pienākumu.
Patiesi, ja uzņēmumiem, kam uzticēts sabiedrisko pakalpojumu sniegšanas pienākums, nebūtu pietauvošanās prioritātes, tiem varētu nākties gaidīt savu kārtu pirms piestāšanas ostā, tādējādi izraisot kavējumus, kas grautu mērķi nodrošināt uzticamu un ērtu savienojamību visiem patērētājiem.
Regulārs grafiks ir nepieciešams, lai apmierinātu salu iedzīvotāju mobilitātes vajadzības un sniegtu ieguldījumu attiecīgo salu ekonomiskajā attīstībā.
Turklāt, tā kā līgumā ir noteikti izbraukšanas laiki sabiedrisko pakalpojumu maršrutos, pietauvošanās prioritāte ir vajadzīga, lai nodrošinātu, ka visas ostas piešķir pietauvošanās vietas un pietauvošanās laikus tā, lai sabiedrisko pakalpojumu operators varētu izpildīt savu sabiedrisko pakalpojumu sniegšanas pienākumu.
(328) Ņemot vērā šos apstākļus, Komisija uzskata, ka šis pasākums ir piešķirts, lai Laziomar varētu pildīt tā sabiedrisko pakalpojumu sniegšanas pienākumu, kas ir patiesi VTNP (sk. 5.3.2. iedaļu).
Turklāt Itālijas iestādes ir apstiprinājušas, ka pietauvošanās prioritāte ir attiecināma tikai uz pakalpojumiem, ko sniedz saskaņā ar sabiedrisko pakalpojumu režīmu.
(329) Komisija jau ir sīki novērtējusi (sk. 5.3.2.–5.3.6. iedaļu) VTNP saderību un saistīto kompensāciju, kas piešķirta Laziomar sākotnējā līguma pagarinājuma periodā.
Tāpēc Komisija uzskata, ka, novērtējot pietauvošanās prioritātes saderību, tā var tikai noteikt, vai šis pasākums var izraisīt pārmērīgu kompensāciju.
(330) Komisija uzskata, ka jebkāda iespējamā monetārā priekšrocība no pietauvošanās prioritātes ir ierobežota (sk.
162. apsvērumu).
Attiecīgi arī no šā pasākuma izrietošais pārmērīgas kompensācijas risks ir ierobežots.
Turklāt, ciktāl šis pasākums samazinātu sabiedrisko pakalpojumu operatora pamatdarbības izmaksas vai palielinātu ieņēmumus, šī ietekme tiktu pilnībā atainota operatora iekšējā grāmatvedībā.
Tāpēc pārmērīgas kompensācijas pārbaudes, kas attiecinātas uz Laziomar, kā izklāstīts 5.3.6. iedaļā, ir arī piemērotas, lai atklātu jebkādu iespējamu pārmērīgu kompensāciju, kas izriet no pietauvošanās prioritātes.
(331) Tāpēc Komisija secina, ka pietauvošanās prioritāte, kas ir cieši saistīta ar Laziomar sniegtajiem sabiedriskajiem pakalpojumiem, ir saderīga ar iekšējo tirgu, pamatojoties uz LESD 106. panta 2. punktu un 2011. gada VTNP nostādnēm.
5.3.8.
Secinājums (332) Pamatojoties uz novērtējumu, kas veikts 278.–331. apsvērumā, Komisija secina, ka kompensācija, kas piešķirta Laziomar par jūras transporta pakalpojumu sniegšanu atbilstoši sākotnējā līguma pagarinājumam laikposmā no 2011. gada 1. jūnija līdz 2014. gada 14. janvārim, un pietauvošanās prioritāte atbilst piemērojamajiem 2011. gada VTNP nostādņu nosacījumiem un tāpēc ir saderīga ar iekšējo tirgu atbilstoši LESD 106. pantam.
6.
SECINĀJUMS
(333) Komisija konstatē, ka Itālija ir nelikumīgi īstenojusi novērtētos atbalsta pasākumus, pārkāpjot LESD 108. panta 3. punktu.
Pamatojoties uz iepriekš izklāstīto novērtējumu, Komisija ir nolēmusi, ka kompensācija par sabiedrisko pakalpojumu sniegšanu, kas piešķirta Laziomar saskaņā ar sākotnējā līguma pagarinājumu, ir saderīga ar iekšējo tirgu atbilstoši LESD 106. pantam.
Turklāt, tā kā pietauvošanās prioritāte ir cieši saistīta ar Laziomar sniegtajiem VTNP, arī šis pasākums ir saderīgs ar iekšējo tirgu atbilstoši LESD 106. pantam.
(334) Komisija arī konstatē, ka turpmāk minētie pasākumi nav valsts atbalsts LESD 107. panta 1. punkta nozīmē: a) kompensācija, kas piešķirta Laziomar par jūras transporta pakalpojumu sniegšanu saskaņā ar jauno pakalpojumu līgumu laikposmā no 2014. gada 15. janvāra līdz 2024. gada 14. janvārim apvienojumā ar Laziomar uzņēmējdarbību un Laziomar pietauvošanās prioritāti, jo tā atbilst četriem Altmark kritērijiem;